Broj: 13-082/23-2314/2 07. septembar 2023.

U skladu sa odredbom člana 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", broj 41/18), Ministarstvo kulture i medija sačinilo je:

Izvještaj o obavljenom konsultovanju zainteresovane javnosti

Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", broj 41/18), Ministarstvo kulture i medija je 10.07.2023. godine, uputilo javni poziv organima, organizacijama, udruženjima i pojedincima (zainteresovanoj javnosti), da se uključe u početnoj fazi pripreme Predloga zakona o izmjenama i dopunama Zakona o bibliotečkoj djelatnosti i dostave svoje inicijative, predloge, sugestije i komentare u pisanom i elektronskom obliku.

Zainteresovana javnost je pozvana da dostavi svoje inicijative, predloge, sugestije i komentare u pisanom obliku Ministarstvu kulture i medija na adresu: Njegoševa 83, Cetinje ili u elektronskom obliku na e-mail adresu: vladana.glogovac@mku.gov.me.

Konsultovanje zainteresovane javnosti u početnoj fazi pripreme Predloga zakona o izmjenama i dopunama Zakona o bibliotečkoj djelatnosti, trajalo je 15 dana od dana objavljivanja javnog poziva na internet stranici Ministarstva kulture i medija, kao i portalu e-uprave, u periodu od 10.07. do 27.07.2023. godine.

U periodu određenom za konsultovanje zainteresovane javnosti, (10.07. do 27.07.2023. godine), nije bilo zainteresovanih subjekata za učešće u konsultacijama i nije bilo dostavljenih inicijativa, predloga, sugestija i komentara.

Lice zaduženo za koordinaciju konsultovanja zainteresovane javnosti bilo je: Vladana Glogovac, samostalna savjetnica I u Direkciji za upravno postupanje i nadzor u oblasti kulturne baštine.

 mr Dobrila Vlahović

 generalna direktorica

 Direktorata za kulturnu baštinu